Source: http://alkotmanybirosag.hu/jog/egyeb/kozzeteteli-szabalyzat?print=1
Timestamp: 2017-09-23 20:09:33
Document Index: 27807799

Matched Legal Cases: ['bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Közzétételi szabályzat - Alkotmánybíróság
(1) Az Alkotmánybíróság az Alkotmánybíróságról szóló 2011. évi CLI. törvény (a továbbiakban: Abtv.) 23-38. §-ában megállapított hatáskörei gyakorlása során hozott határozatait az Abtv. 44. § (1) bekezdésében meghatározott esetekben közzé kell tenni a Magyar Közlönyben. Az Alkotmánybíróság elrendelheti az Abtv. 23-38. §-ában megállapított hatáskörei gyakorlása során hozott határozatainak a Magyar Közlönyben való közzétételét akkor is, ha a közzététel az Abtv. 44. § (1) bekezdése alapján nem kötelező.
(1) Az Alkotmánybíróság az 1. § (1) és (2) bekezdésben meghatározott hatásköreiben hozott döntéseit – ha azok közzétételére a Magyar Közlönyben nem kerül sor – az Ügyrend 56. § (5) bekezdése alapján az Alkotmánybíróság Határozatai hivatalos lapban teszi közzé.
(1) Az Alkotmánybíróság az 1. §-ban és 2. §-ban meghatározott határozatokat és végzéseket elektronikus formában, bárki számára, személyazonosítás nélkül, korlátozástól mentesen, díjmentesen hozzáférhetővé teszi az Alkotmánybíróság honlapján (a továbbiakban: hozzáférhetővé tétel).
(1) Az Alkotmánybíróság az Abtv. 23-38. §-ában megállapított hatáskörei gyakorlása során, az eljárás során hozott végzését (Ügyrend 58. §), valamint az Abtv. 55. § (5) bekezdésében megállapított egyesbírói visszautasító végzést nem teszi közzé, illetve hozzáférhetővé. Ezeket a végzéseket az ügyviteli szabályoknak megfelelően alkotmánybírósági ügyszámmal kell megjelölni.
(1) Az Alkotmánybíróság Hivatala az Ügyrend 51. §-ának megfelelően az Alkotmánybíróság honlapján is megfelelő tájékoztatást nyújt a folyamatban lévő ügyekről. A tájékoztatás kiterjed az indítvány lényegének hozzáférhetővé tételére, valamint arra, ha az ügy testületi ülés napirendjére kerül.
(1) Az 1. §-ban és a 2. §-ban meghatározott döntéseknek a közzététele és hozzáférhetővé tétele során az Ügyrend 51. § (2) bekezdésében foglaltakat megfelelően alkalmazni kell.
(1) Az Alkotmánybíróság az Abtv. 70. § (2) bekezdése alapján hozott teljes ülési állásfoglalását közzéteszi a Magyar Közlönyben.
(1) Az Alkotmánybíróság normatív határozatait közzé kell tenni a Magyar Közlönyben.
(1) Az Alkotmánybíróságnak a 8. § (2) bekezdésében meghatározott körben hozott határozatait – ha azok közzétételére a Magyar Közlönyben nem kerül sor – az Alkotmánybíróság az Alkotmánybíróság Határozatai hivatalos lapban teszi közzé.
Az Alkotmánybíróság normatív határozatainak, valamint az egyéb működési és személyi ügyekben hozott határozatoknak az Alkotmánybíróság honlapján történő hozzáférhetővé tételére a 3. § rendelkezéseit kell megfelelően alkalmazni.
(1) Az Alkotmánybíróság Határozatai az Alkotmánybíróság hivatalos lapja, mely elektronikus formában, időszakosan jelenik meg. Az Alkotmánybíróság Határozatainak egyes számai az Alkotmánybíróság honlapján bárki számára, személyazonosítás nélkül, korlátozástól mentesen, díjmentesen hozzáférhetőek.
Az Alkotmánybíróság döntéseinek közzétételével és hozzáférhetővé tételével kapcsolatos feladatokat az Alkotmánybíróság főtitkára látja el.
E határozat a közzététele napján lép hatályba.